వైరస్
వైరస్ అనే పదము లాటిన్ భాష నుండి ఉద్భవించింది. లాటిన్‌లో వైరస్ అంటే టాక్సిన్ లేదా విషము అని అర్థం. వైరస్‌లు అతి సూక్షమైనవి (సుమారుగా 15-600 నానోమీటర్లు). ఇవి ఇతర జీవుల కణాలపై దాడిచేసి వ్యాధులను కలుగజేస్తాయి. ఈ దాడి ముఖ్య ఉద్దేశము వైరస్‌ల సంతతిని పెంచుకోవడముతో ముడిపడి ఉంటుంది. వైరస్‌లు వాటంతట అవి విభజన చెందలేవు. విభజన చెందాలంటే వేరే జీవకణం తప్పనిసరి. వైరస్‌లలో అతి సరళమైన జన్యుపదార్థం ఒక రక్షణ కవచంచే సంరక్షించబడుతూ ఉంటుంది. ఈ రక్షణ కవచం ప్రోటీనులతో చేయబడి ఉంటుంది, దీనిని "క్యాప్సిడ్" అంటారు. వైరస్‌లు చాలా రకాల జీవులపై దాడి చేయగలవు (బాక్టీరియా, జంతురాజ్యము, వృక్షరాజ్యంతో పాటు శిలీంధ్రాలు, ప్రొటిస్టాకి చెందిన జీవులు కూడా వీటి దాడికి గురవుతుంటాయి). బాక్టీరియాపై దాడిచేసే వైరస్‌ను బాక్టీరియోఫేజ్ (సరళత కొరకు ఫేజ్) అని అంటారు. వైరస్‌ల అధ్యయనాన్ని వైరాలజీ అని, వీటిని అధ్యయనం చేసే వారిని వైరాలజిస్టులని అంటారు.
రసం
తమిళ భాషలో 'రసం' అంటే ద్రవరూప ఆహారపదార్థం (జ్యూస్) అని అర్థం. రసం అనే మాట అన్నిరకాల జ్యూస్‌లకు వర్తించినప్పటికీ, రసం అని మాత్రమే చెప్పే మాట సాధారణంగా చింతపండు/టమోటో జ్యూస్‌లకు మసాలా దినుసులు జోడించి చేసిన వంటకం అనే అర్థాన్ని సూచిస్తుంది. కన్నడ భాషలో సారు లేదా తెలుగు భాషలో చారు (chaaru) అంటే "సారం" అనే అర్థంతో పాటు "జ్యూస్" లేదా "సూపు" అర్థాలు కూడా వాడుకలో ఉన్నాయి. చారిత్రకంగా, దీన్ని ప్రధానంగా నల్ల మిరియాలు మరియు చింతపండుతో తయారుచేస్తారు. ఈ ఈ రెండూ కూడా సాధారణంగా దక్షిణ భారతదేశంలో స్థానికమైనవిగానే కాకుండా విస్తారంగానూ లభిస్తాయి. అయ్యంగార్లు ద్వారా ఇది సట్రుఅముదు () గా పిలవబడుతోంది.